Holmenkollstafetten 2010 ble arrangert i et nydelig vær, sol fra nærmest skyfri himmel og temperatur rundt 15 grader. Som vanlig stilte vi med et mixed-lag. I år satte vi ny rekord for mixed-laget med 72,21, og ble med det nr 408 av 910 lag. Det totale antall lag er også på full fart oppover, på samme måte som deltakelsen i andre mosjonsløp, så det kan se ut som joggebølgen er over oss igjen.
Etter løpet hadde vi som vanlig samling i “Solkroken” i hagen på instituttet, med pizza og mineralvann. I år deltok nesten alle løperne på dette.
Laget var som følger, i etapperekkefølge:
Ketil Isaksen, Terje Alsvik Walløe, Helen Korsmo, Inger-Lise Aasen, Siri Wiberg Horjen, Jan-Inge Hansen, Ola Mellem, Rune Bøe, Bjørn Harald Flobekk, Svein Refsli, Rune Larsen, Espen Aspestrand, Rolf Solvang, Anita Verpe Dyrrdal, Tone B. Husebye